DIRETTIVA TAL-KUMMISSJONI 2005/46/KE
tat-8 ta' Lulju 2004
li temenda l-Annessi għad-Direttivi tal-Kunsill 86/362/KEE, 86/363/KEE u 90/642/KEE f’dak li għandu x’jaqsam mal-livelli massimi ta’ residwu għall-amitraz
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat id-Direttiva tal-Kunsill 86/362/KEE tal-24 ta’ Lulju 1986 fuq l-iffissar tal-livelli massimi għar-residwi tal-pestiċidi fi u fuq iċ-ċereali (1) u b’mod partikolari l-Artikolu 10 tagħha,
Wara li kkunsidrat id-Direttiva tal-Kunsill 86/363/KEE tal-24 ta’ Lulju 1986 fuq l-iffissar tal-livelli massimi għar-residwi tal-pestiċidi fi u fuq oġġetti ta’ l-ikel li ġejjin mill-annimali (2) u b’mod partikolari l-Artikolu 10 tagħha,
Wara li kkunsidrat id-Direttiva tal-Kunsill 90/642/KEE tas-27 ta’ Novembru 1990 fuq l-iffissar tal-livelli massimi għar-residwi tal-pestiċidi fi u fuq ċerti prodotti li ġejjin mill-pjanti li jinkludu frott u ħaxix (3) u b’mod partikolari l-Artikolu 7 tagħha,
BILLI:
(1)
Permezz tad-Deċiżjoni tal-Kummissjoni 2004/141/KE (4) ġie deċiż li s-sustanza attiva eżistenti amitraz ma tkunx inkluża f’Anness I tad-Direttiva 91/414/KEE (5). Din id-deċiżjoni tipprovdi li prodotti għall-protezzjoni tal-pjanti li jkun fihom din is-sustanza attiva m’għandhomx ikunu aktar awtorizzati għall-użu fil-Komunità ħlief għal numru ta’ użi limitati, fejn bħalissa m’hemmx alternattivi disponibbli (użi essenzjali).
(2)
Id-Deċiżjoni tal-Kummissjoni kkwotata f’(1), ippermettiet perijodu li sa tmiemu l-użu kellu jispiċċa, u huwa xieraq li l-livelli massimi ta’ residwu (MRL) ibbażati fuq il-kunċett li l-użu tas-sustanza kkonċernata mhix awtorizzata fil-Komunità, m’għandhomx japplikaw qabel it-tmiem tal-perijodu li sa tmiemu l-użu kellu jispiċċa li japplika għal dik is-sustanza.
(3)
Għall-MRLs ta’ l-amitraz għar-residwi li jirriżultaw mill-użu mediċinali veterinarju kienu mwaqqfa fuq prodotti ta’ l-annimali fil-qafas tar-Regolament tal-Kunsill (KE) Nru 2377/90 (6). Huwa xieraq li dawn jitqiesu f’din id-Direttiva.
(4)
Il-MRL tal-Komunità u l-livelli rrakkomandati mill-Codex Alimentarius (7) huma ffissati u stmati skond proċeduri li jixxieħbu. Hemm numru limitat ta’ MRLs fil-Codex għall-amitraz. Dawn kienu kkunsidrati fit-twaqqif tal-MRLs iffissati f’din id-Direttiva. MRLs tal-Codex li ser issir rakkomandazzjoni għall-irtirar tagħhom fil-futur qarib ma ġewx meqjusa. Peress illi l-MRLs ibbażati fuq il-MRLs tal-Codex kienu stmati fid-dawl tar-riskji għall-konsumaturi, l-ebda riskju ma kien stabbilit.
(5)
Sabiex jiġi żgurat li l-konsumatur ikun protett b’mod xieraq milli jkun espost għal residwi li jirriżultaw minn użu mhux awtorizzat ta’ prodotti tal-protezzjoni għall-pjanti, il-MRL għandhom jitwaqqfu għall-kombinazzjonijiet relevanti ta’ prodott/pestiċida fil-limitu l-aktar baxx tal-kalkolu analitiku.
(6)
Għalhekk huwa neċessarju li jinbidlu diversi residwi ta’ pestiċidi li jinqalgħu mill-użu ta’ l-amitraz fl-Annessi għad-Direttivi 86/362/KEE, 86/363/KEE u 90/642/KEE biex jippermettu sorveljanza xierqa u kontroll tal-projbizzjoni ta’ l-użu tagħhom u biex jipproteġu lill-konsumatur.
(7)
L-annessi relevanti għad-Direttivi 86/362/KEE, 86/363/KEE u 90/642/KEE għandhom għalhekk jiġu emendati f’dan is-sens.
(8)
Il-miżuri maħsuba f’din id-Direttiva huma skond l-opinjoni tal-Kumitat Permanenti fuq il-Katina ta’ l-Ikel u s-Saħħet l-Annimali,
ADOTTAT DIN ID-DIRETTIVA:
Artikolu 1
F’parti A ta’ l-Anness II għad-Direttiva 86/362/KEE il-filliera li ġejja hija sostitwita:
Residwu fil-pestiċida
Livell massimu f’mg/kg
“Amitraz li jinkludi sustanzi ffurmati meħtieġa għall-metaboliżmu tiegħu li jkun fihom it-2,4-dimethylaniline moiety mfisser bħala amitraz
0.05 (*) ċereali
Artikolu 2
F’parti B ta’ l-Anness II għad-Direttiva 86/363/KEE l-fillieri li ġejjin huma sostitwiti:
Residwu fil-Pestiċida
Livell massimu (mg/kg)
Tal-laħam, li jinkludi x-xaħam, preparazzjonijiet tal-laħam, il-ġewwieni u x-xaħmijiet ta’ l-annimali kif imniżżla f’Anness I li fil-kodiċi NM jaqgħu taħt in-numri 0201 , 0202 , 0203 , 0204 , 0205 00 00 , 0206 , 0207 , ex 0208 , 0209 00 , 0210 , 1601 00 u 1602
Għall-ħalib u prodotti tal-ħalib kif imniżżla f’Anness 1 li fil-kodiċi NM jaqgħu taħt in-numri 0401 , 0402 , 0405 00 u 0406
Ta’ bajd frisk bil-qoxra, għall-bajd ta’ l-għasafar u isfra tal-bajd kif imniżżla f’Anness 1 li fil-kodiċi NM jaqgħu taħt in-numri 0407 00 u 0408
“Amitraz li jinkludi sustanzi ffurmati meħtieġa għall-metaboliżmu tiegħu li jkun fihom it-2,4 dimethylaniline moiety imfisser bħala amitraz
0.05 (**), Tjur
0,01 (**)
Artikolu 3
Il-livelli massimi ta’ residwu tal-pestiċidi għall-amitraz fl-Anness II għad-Direttiva 90/642/KEE huma mibdula minn dawk fl-Anness ta’ din id-Direttiva.
Artikolu 4
1. L-Istati Membri għandhom jadottaw u jippubblikaw, mhux aktar tard mid-9 ta’ Jannar 2006, dawk il-liġijiet, regolamenti u dispożizzjonijiet amministrattivi neċessarji biex jikkonformaw ma’ din id-Direttiva. Huma għandhom minnufih jgħaddu lill-Kummissjoni t-test ta’ dawk id-dispożizzjonijiet u tabella komparattiva bejn dawk id-dispożizzjonijiet u din id-Direttiva.
Huma għandhom japplikaw dawn id-dispożizzjonijiet mill-10 ta’ Jannar 2007.
Meta l-Istati Membri jadottaw dawn id-dispożizzjonijiet, huma għandhom jinkludu referenza għal din id-Direttiva jew ikunu akkompanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir referenza bħal din.
2. L-Istati Membri għandhom jgħaddu lill-Kummissjoni t-test tad-dispożizzjonijiet prinċipali tal-liġi nazzjonali li jadottaw fil-qasam li titkellem dwaru din id-Direttiva.
Artikolu 5
Din id-Direttiva għandha tidħol fis-seħħ fl-għoxrin ġurnata wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 6
Din id-Direttiva hija ndirizzata lill-Istati Membri.
Magħmula fi Brussell, nhar it-8 ta' Lulju 2005.